**Marry the Night** (בעברית: **מתחתנת עם הלילה** או **מתחתנת הלילה**) הוא סינגל שהוקלט על ידי הזמרת-יוצרת האמריקאית ליידי גאגא, מתוך אלבומה השני, Born This Way. השיר יצא לאור ב-15 בנובמבר 2011, כסינגל החמישי והאחרון מתוך האלבום. השיר נכתב והופק על ידי גאגא ופרננדו גאריביי. השיר נכתב, הופק והולחן בהשראת השיר "Dance in the Dark" והעיר ניו יורק. השיר יצא לאור בפארמוויל, שישה ימים לפני צאתו של האלבום, Born This Way.

"Marry the Night" הוא שיר פופ וסינת'פופ שמושפע מרוק אלקטרוני ומוזיקת האוס. מילולית, השיר מתאר את חוויית האהבה של גאגא לחיי הלילה והמסיבות. עם יציאתו, קיבל השיר ביקורות חיוביות ממבקרי המוזיקה, אשר שיבחו את טבע הריקוד הגדול והאופורי שלה. הם גם מצאו השפעות של המפיק מוזיקה האיטלקי ג'ורג'ו מורודר והרוק מוזיקאי ברוס ספרינגסטין. במצעדים השיר נחל הצלחה נאה בכך שנכנס למקום הראשון בפלנדריה ומצעד שירי הדאנס של בילבורד ולעשרת המובילים בסקוטלנד, הונגריה, וקרואטיה. בארצות הברית הפך לשיר הראשון של גאגא שלא נכנס לעשרת המובילים אך הגיע למעמד פלטינה לאחר שמכר מעל למיליון עותקים.

גאגא עצמה ביימה את קליפ השיר, אשר צולם בניו יורק. היא מספרת את סיפורה כאשר היא חתמה עם חברת התקליטים אינטרסקופ רקורדס לאחר שהיא עזבה את חברתה הקודמת, דאף ג'אם. הקליפ כלל סצנות בבית חולים, סטודיו לריקוד, דירת מגורים, ואת גאגא עולה באש, כשהיא על רכב. לפני השקתו, לקליפ שוחררו מספר טיזרים והצצות. המבקרים נתנו לקליפ ביקורות טובות ותארו אותו כיצירתי, תוך כדי שבחים על הנושא הנרטיבי שלו. לקידומו של "Marry the Night" גאגא ביצעה אותו בטקס פרסי ה-EMA והגראמי, בתוכנית המציאות "The X Factor", וכללה אותו בסבב ההופעות השלישי שלה, "The Born This Way Ball". בנוסף היא גם ביצעה אותו בספיישל שלה לכבוד חג ההודיה, "A Very Gaga Thanksgiving" ששודר בערוץ ABC.

רקע
---

בריאיון עם ראיין סיקרסט ב-15 בפברואר 2011, ציינה גאגא את שם השיר. בריאיון עם מגזין הבילבורד אמרה גאגא כי השיר תוכנן להיות הסינגל הראשון מהאלבום. בנוסף, היא ציינה שהיא הפיקה אותו יחד עם פרננדו גריבאי.

גאגא חשפה לראשונה את ההקדמה של השיר בתוכניתה Gagavision מספר 43 ב-20 באפריל 2011. השיר הושמע לראשונה כחלק משיתוף הפעולה בין גאגא לחברה זינגה במשחק פארמוויל. גאגא סיפרה שהשיר מדבר על החזרה שלה לניו יורק. והוסיפה כי כתבה שהשיר מספר על האומץ לו הזדקקה כדי לומר "אני שונאת את הוליווד, אני רק רוצה לחיות בברוקלין ולעשות מוזיקה".

וידאו קליפ
----------

הווידאו קליפ של השיר צולם בין ה-10 ל-17 באוקטובר 2011 בניו יורק. ב-10 בנובמבר כתבה גאגא בחשבון הטוויטר שלה:

> 
> זה יהיה הקליפ הארוך ביותר שהוצאתי עד היום. אפרסם תמונת סטילס היום בערב. זאת ההתחלה של הסיפור שמעולם לא סיפרתי לכם.
> 
> 
> 
> 

לקראת יציאת הקליפ, פרסמה גאגא שני טיזרים שלו. אחד מהם פורסם כחלק מתוכנית חג ההודיה שהפיקה גאגא, ושודרה בערוץ ABC האמריקאי. קליפ השיר הוצג ב-1 בדצמבר 2011 ב-E! Online, והועלה כמה שעות לאחר מכן לחשבון ה-Vevo הרשמי של גאגא. אורכו של הקליפ הוא 13:51 דקות. הקליפ גרף מעל ל-5 מיליון צפיות באתר כבר ב-48 שעות לאחר שעלה לאתר. את הקליפ ביימה גאגא בעצמה.

### עלילה

גאגא מובלת לבית החולים בתחילת הקליפ
הקליפ נפתח בקטע ובו רואים את גאגא שוכבת מעולפת על מיטת בית חולים ושתי אחיות לוקחות אותה במסדרונות ובו זמנית מספרת על הדרך שבה היא רואה את הדברים בחייה, ובעצם מקדימה את מה שהולך להתרחש בהמשך. לאחר מכן גאגא מובלת אל תוך חדר שנראה כחלק מבית חולים למשוגעים כשמסביבה נמצאות עוד כמה מטופלות ואחיות שם היא מנהלת דיאלוג עם אחת האחיות שמטפלת בה ומורחת לה משחה על הגב. לאחר הסצנה הזו רואים את גאגא כשהיא נמצאת עם בגדי ריקוד בלט ומתחילה לרקוד לצלילי מוזיקה קלאסית ולכמה רגעים ניתן לראות אותה משתכנת בחדר אחר ומדברת בטלפון כשהיא לא לובשת כלום ותוך כדי מנגנת בפסנתר בתווים גבוהים ומפחידים שמתארים סיטואציה מלחיצה.

לאחר השיחה בטלפון גאגא מתחילה לאבד את העשתונות ולפזר את כל החפצים בחדר ולשפוך ולמרוח על עצמה דברים, לבסוף היא נופלת לתוך אמבטיה ולאחר "התקף השיגעון" שלה היא נרגעת ושנייה לאחר כל מה שקרה היא פשוט נשארת באמבטיה וצובעת את שיערה תוך כדי שהיא אומרת לעצמה דברים ומזמזת לעצמה את השיר עצמו. לאחר שצבעה את שיערה והתלבשה בבגדים נוצצים היא הולכת לאולם ועומדת בקומה הראשונה של אותו "בית משוגעים" כשבקומה השנייה אנשים פשוט עומדים במעגל מסביב למעקה ומביטים בה מלמעלה תוך כדי שהיא מביטה עליהם מלמטה.

לאחר כל מה שקרה רואים את גאגא בתוך מכונית מעולפת ומסביבה הכל בוער באש כנראה מפיצוץ שהיא ככל הנראה גרמה. בו זמנית השיר מתחיל להתנגן, ולאחר מכן רואים נכנסת בבגדי הריקוד שלה לסטודיו ובו יש רקדנים נוספים וכולם רוקדים לצלילי השיר. בסיום הסצנה רואים את גאגא והרקדנים ברחובות ניו יורק רוקדים לצלילי השיר ובין לבין יש הבזקים חדים ורואים בהם כל מיני פעולות במקומות אחרים שגאגא מבצעת. בשניות האחרונות של הקליפ רואים אותה עם אחת מהתלבושות שלבשה בטקס ה-EMA של שנת 2011 ומסביבה אש עם קולות שמזכירים קולות חייזרים, כמו בעטיפת הסינגל.

מסחר
----

לאחר שחרורו של האלבום "Born This Way" ב-23 במאי 2011, "Marry the Night" הופיע לראשונה במקום ה-57 במצעד מכירות השירים הדיגיטליים החמים בארצות הברית עם מכירת 35,000 עותקים דיגיטליים, מה שאפשר לו להיכנס אל תוך מצעד הבילבורד הוט 100 במקום ה-79. בתאריך ב-3 בדצמבר 2011 "Marry the NIght" נכנס שוב אל המצעד במקום ה-97 ועלה ל-59 בשבועו השני. בעת שבועו הרביעי במצעד, הגיע למספר ה-32 עם מכירת 20,000 עותקים והשמעות מרובות ברדיו. נקודת השיא של השיר הפכה למקום 29 ובכך הפך לשירה הראשון של גאגא שלא הגיע לעשרת המובילים מתחילת הקריירה שלה ושבר את רצף 11 שירייה.

"Marry the Night", שיצא למקום ה-24 במצעד שירי הפופ בארצות הברית, הפך גם לכניסה השלישי הגבוה ביותר בשנת 2011 עם השירים "Born This Way" של גאגא שהגיע (למיקום ה-16) ו-"Hold It Against Me" של בריטני ספירס (שהגיע ל-14). בשבועו השני השיר קפץ למספר ה-18 והפך לשיר ה-12 ברצף של גאגא שנכנס ל-20 הגדולים במצעד. במצעד שירי הפופ למבוגרים של בילבורד השיר נכנס בתחילתו למקום ה-37 שבשיאו הגיע למספר ה-27, ובמצעד שירי הדאנס ל-33 ושיאו המקום הראשון. השיר השיג את המקום הראשון במצעד תוך כ-5 שבועות ובכך הפך לשיר השני שכבש אותו בזמן הקצר ביותר כאשר הראשון הוא שירה מ-2010, "Telephone" שהגיע תוך כשבועיים. סך הכול היה לשירה ה-12 במקום הראשון במצעד. במרץ 2012, "Marry the Night" השיג תואר זהב על ידי "איגוד תעשיית ההקלטות האמריקאי" (RIAA), ונכון לאפריל 2015 מכר כ-710,000 עותקים בארצות הברית. זה הוא שירה ה-4 עד לשנת 2018 עם תואר זהב.

בקנדה, השיר נכנס למספר ה-91 במצעד קנדה הוט 100 בעוד ששהה במיקום ה-50 במצעד השירים הדיגיטליים. בהוט 100 הגיע לשיאו במספר ה-11. בקוראיה הדרומית, "Marry the Night" נכנס גם כן למיקום ה-11 במצעד השירים הבין לאומיים שבו גם הפך לנקודת השיא שלו במדינה. במצעדים אחרים ברחבי העולם השיר הגיע ל-20 המובילים כגון, למקום ה-16 במצעד הסינגלים הבריטי, ל-13 במצעד האוסטרלי, ל-17, ל-16 במצעד הלבנוני, ולעשרת המובילים בהונגריה, קרואטיה, סלובקיה, וסקוטלנד. בנוסף הוא הוכתר כמעמד כסף על ידי "איוגד תעשיית ההקלטות הבריטי" (BPI) לאחר שמכר מעל 200,000 עותקים במדינה. באירלנד, השיר נכנס לראשונה למקום ה-34 ב-18 בנובמבר 2011 והגיע לשיאו במספר ה-24. באוסטרליה לא זכה להצלחה ונכנס למקום ה-88 בתחילתו, ובהמשך עלה לשיאו בעוד כ-8 מקומות. בגרמניה נכנס לראשונה ב-23 בנובמבר 2011 למקום ה-44 במצעד הסינגלים הגרמני ועלה בסופו ל-20 המובילים במספר ה-17. בבלגיה (פלנדריה) השיר כבש את מצעד הסינגלים הרשמי.

פרסים ומועמדויות
----------------

| שנה | טקס הפרס | קטגוריה | תוצאה | מקור |
| --- | --- | --- | --- | --- |
| 2012 | פרסי הווידאו של MuchMusic | הווידאו הבין לאומי של השנה - אמן | **מועמדות** |  |
| פרס הווידאו פליי של MTV | סרטוני המוזיקה המושמעים ביותר | **זכייה** |  |
| פרסי המוזיקה של MTV אירופה | השיר האהוב ביותר | **מועמדות** |  |

מיקומי שיא
----------

| 
‏‏‏  **מצעדים ודירוגים (2011-12)** |
| --- |
| מדינה | מצעד | מיקום שיא |
|  אוסטריה | Ö3 אוסטריה טופ 40‏ | 13 |
|  אוסטרליה | מצעד הסינגלים האוסטרלי | 80 |
|  איטליה | מצעד הסינגלים האיטלקי | 34 |
|  ארצות הברית | בילבורד הוט 100 | 29 |
| מצעד שירי הדאנס של בילבורד | 1 |
| מצעד שירי הפופ של בילבורד | 14 |
| מצעד שירי המבוגרים של בילבורד | 27 |
|  ברזיל | טופ 100 ברזיל | 34 |
|  בריטניה | מצעד הסינגלים הבריטי | 16 |
|  גרמניה | GfK – טופ 100 | 17 |
|  הונגריה | Rádiós Top 40 | 9 |
|  ולוניה | אולטראטופ 40 | 38 |
|  יפן | יפן הוט 100 | 51 |
|  לבנון | מצעד 20 העליונים הרשמי של לבנון | 16 |
|  סלובקיה | ČNS IFPI | 7 |
|  ספרד | PROMUSICAE | 31 |
|  סקוטלנד | מצעד הסינגלים הסקוטי | 8 |
|  פלנדריה | אולטראטופ 50 | 1 |
|  קוריאה הדרומית | סירקל צ'ארט | 11 |
|  קנדה | קנדה הוט 100 | 11 |
|  קרואטיה | טופ ליסטה | 4 |
|  רוסיה | טופ-היט | 183 |
|  שווייץ | המצעד השווייצרי | 34 |

| 
‏‏‏  **מצעדי סוף שנה (2011-12)** |
| --- |
| מדינה | מצעד | מיקום שיא |
|  בריטניה | מצעד הסינגלים הבריטי | 161 |
|  הונגריה | Rádiós Top 40 | 95 |
|  קנדה | קנדה הוט 100 | 84 |

נתוני מכירות
------------

| מקום | תארים | מספר עותקים |
| --- | --- | --- |
| ארצות הברית (RIAA) | פלטינה | 1,000,000 |
| בריטניה (BPI) | כסף | 200,000 |
| סיכום |
| בכל העולם | — | 2,100,000 |

קישורים חיצוניים
----------------

* מידע על היצירה "Marry the Night" באתר מיוזיק בריינז
* מידע על הסינגל "Marry the Night" באתר מיוזיק בריינז
* מידע על השיר "Marry the Night" באתר AllMusic
* מידע על היצירה "Marry the Night" באתר Discogs
* סרטון השיר "Marry the Night" באתר יוטיוב
* ליידי גאגא בקליפ ל-"Marry The Night": עירום, פיצוצים וקורנפלקס, באתר וואלה!‏, 2 בדצמבר 2011

הערות שוליים
------------

1. ↑  Matthew Perpetua, ‏Lady Gaga Reveals Details About Her New Album to Ryan Seacrest, באתר הרולינג סטון, 15 בפברואר 2011
2. ↑  Bill Werde, ‏Lady Gaga 'Born This Way' Cover Story, באתר הבילבורד, 18 בפברואר 2011
3. ↑  LadyGagaVEVO (2011-12-02), *Lady Gaga - Marry The Night (Official Video)*, נבדק ב-2017-08-31
4. ↑  "'Idols' Scotty McCreery & Lauren Alaina Top Hot 100 Debuts, Adele Still No. 1". *Billboard*. נבדק ב-2018-01-20.
5. ↑  "Chart Moves: Lady Gaga's 'Marry' Moves Up, Michael Jackson Misses With 'Immortal', Divas Duke It Out". *Billboard* (באנגלית). נבדק ב-2018-01-20.
6. ↑  "Ask Billboard: Say Good 'Night' to Gaga's Streak?". *Billboard* (באנגלית). נבדק ב-2018-01-20.
7. ↑  "Weekly Chart Notes: 'Glee' Cast, Lady Gaga, Brantley Gilbert". *Billboard*. נבדק ב-2018-01-20.
8. ↑  Chart Highlights: Taio Cruz's 'Hangover' Debuts On Pop Songs - Chart Beat | Billboard.com, ‏2011-11-30
9. ↑  "Gold & Platinum - RIAA". *RIAA* (באנגלית אמריקאית). נבדק ב-2018-01-20.
10. ↑  "Ask Billboard: Lady Gaga's Top-Selling Songs & Albums". *Billboard*. נבדק ב-2018-01-20.
11. ↑  Official Singles Chart Top 100 | Official Charts Company, www.officialcharts.com (באנגלית)
12. ↑  WebCite query result, www.webcitation.org (באנגלית)
13. ↑  Lady GaGa - Marry The Night, ultratop.be
14. ↑  Marianas Trench leads with seven nominations at the 2012 MMVAs | 2012 MuchMusic Video Awards, web.archive.org, ‏2012-07-21
15. ↑  MTV Honours Biggest Music Videos of 2012, www.vimn.com (באנגלית)
16. ↑  Jocelyn Vena, Taylor Swift, Rihanna Rule 2012 MTV EMA Nominations, MTV News (באנגלית)
17. ↑  מידע על Marry the Night, באתר המצעד האוסטרי, ארכיון
18. ↑  מידע על Marry the Night, באתר המצעד האיטלקי, ארכיון
19. ↑  מידע על Marry the Night, באתר המצעד הגרמני
20. ↑  מידע על Marry the Night, באתר המצעד הספרדי
21. ↑  Gold & Platinum, RIAA (באנגלית)
22. ↑  www.bpi.co.uk
23. ↑  , Twitter

| ליידי גאגא |
| --- |
| פרסים ומועמדויות • דיסקוגרפיה • הופעות • שירים • וידאוגרפיה |
| אלבומי אולפן | *The Fame* • *Born This Way* • *Artpop* • *Cheek to Cheek* • *Joanne* • *Chromatica* • *Love for Sale* |
| פסקולים | *A Star Is Born* |
| אלבומי אוסף | *The Remix* • *Born This Way: The Remix* • *Born This Way: The Collection* • *Dawn of Chromatica* |
| מיני-אלבומים | *The Cherrytree Sessions* • *Hitmixes* • *The Fame Monster* • *A Very Gaga Holiday* |
| סיבובי הופעות | Fame Ball Tour • The Monster Ball Tour • Born This Way Ball • ArtRave: The Artpop Ball • Cheek to Cheek Tour • Joanne World Tour • The Chromatica Ball |
| הופעות מיוחדות | Fame Kills: Starring Kanye West and Lady Gaga • ArtRave • Dive Bar Tour |
| רצפי הופעות | Lady Gaga Live at Roseland Ballroom • Lady Gaga Enigma + Jazz & Piano |
| סרטים תיעודיים | *Gaga: Five Foot Two* |
| שונות | Haus Laboratories • Born This Way Foundation |

| ליידי גאגא – שירים |
| --- |
| *The Fame* | "Just Dance" • "LoveGame" • "Paparazzi" • "Poker Face" • "Eh, Eh (Nothing Else I Can Say)" • "Beautiful, Dirty, Rich" |
| *The Fame Monster* | "Bad Romance" • "Alejandro" • "Monster" • "Speechless" • "Dance in the Dark" • "Telephone" • "So Happy I Could Die" • "Teeth" |
| *Born This Way* | "Marry the Night" • "Born This Way" • "Government Hooker" • "Judas" • "Americano" • "Hair" • "Scheiße" • "Bloody Mary" • "Electric Chapel" • "Yoü and I" • "The Edge of Glory" |
| *Artpop* | "Aura" • "Venus" • "G.U.Y." • "Sexxx Dreams" • "Do What U Want" • "Artpop" • "Swine" • "Dope" • "Gypsy" • "Applause" |
| *Cheek to Cheek* | "Anything Goes" • "I Can't Give You Anything but Love" • "Nature Boy" • "But Beautiful" • "Lush Life" • "Firefly" |
| *Joanne* | "A-Yo" • "Joanne" • "John Wayne" • "Perfect Illusion" • "Million Reasons" |
| *A Star Is Born* | "La Vie en rose" • "Shallow" • "Always Remember Us This Way" • "Look What I Found" • "Is That Alright?" • "Why Did You Do That?" • "I'll Never Love Again" |
| *Chromatica* | "Chromatica I" • "Alice" • "Stupid Love" • "Rain on Me" • "Free Woman" • "Fun Tonight" • "Chromatica II" • "911" • "Sour Candy" • "Chromatica III" • "Sine from Above" • "Babylon" |
| *Love for Sale* | "I Get a Kick Out of You" • "Love for Sale" |
| השתתפות בסינגלים | "Chillin" • "Video Phone" (remix) • "3-Way (The Golden Rule)" • "The Lady Is a Tramp" |
| סינגלים אחרים | "Christmas Tree" • "Winter Wonderland" • "Til It Happens to You" • "The Cure" • "Hold My Hand" |

|  |  |
| --- | --- |
| בקרת זהויות עריכת הנתון בוויקינתונים | 
* MusicBrainz release group: 471f5cac-1598-4ecc-b558-98903af89c6f
* MusicBrainz work: c874f7c4-85ec-45ac-a90b-c641f56972c7

 |